Aṭas n tezrawin i d-yellan ɣef tmaziɣt aladɣa tasnilest; s umata ad dnebder seg-sent amawal amezwaru n teqbaylit d win n Venture de Pradis (taqbaylit- tafransist) i d-yefɣen deg useggas n 1844, iḍfer-it-id win n Brossard deg useggas-nni (tafransist-taqbaylit); imawalen inugura yura-ten G.Huyghe deg yiseggasen 1901; 1903; armi d aseggas n 1982 yefeɣ-d umawal n J.M.Dallet (taqbaylit-tafransist), tazrawt-is tella-d ɣef tmeslayt n At Mengellat deg lezzayer.